b'\n_START_ARTICLE_\nConnah\xe2\x80\x99s Quayn rautatieasema\n_START_SECTION_\nHistoria\n_START_PARAGRAPH_\nAsema avattiin 1. syyskuuta 1870. Siell\xc3\xa4 oli kaksi laituria, joiden v\xc3\xa4lill\xc3\xa4 kulki k\xc3\xa4velysilta. L\xc3\xa4nteen menevien junien laiturilla oli kaksikerroksinen tiilinen asemarakennus, jossa oli lipunmyyntitoimisto, odotushuone ja henkil\xc3\xb6kunnan asumuksia. Toisella laiturilla oli puinen katos. Connah\xe2\x80\x99s Quayss\xc3\xa4 pys\xc3\xa4htyiv\xc3\xa4t enimm\xc3\xa4kseen paikallisjunat, mutta aseman pitkille laitureille mahtuivat tarvittaessa my\xc3\xb6s pidemm\xc3\xa4t pikajunat._NEWLINE_Connah\xe2\x80\x99s Quayn asemaa ehdotettiin vuoden 1963 Beechingin leikkausten ensimm\xc3\xa4isess\xc3\xa4 raportissa suljettavaksi. Tavaraliikenne asemalla oli loppunut jo 1. marraskuuta 1952, ja henkil\xc3\xb6liikenne lakkautettiin 14. helmikuuta 1966.\n_START_SECTION_\nNykytila\n_START_PARAGRAPH_\nKaikki j\xc3\xa4\xc3\xa4nteet asemarakennuksista ja laitureista on purettu, ja niiden tilalla on uudisrakennuksia.'